dohakosha
Store norske leksikon,Religion og filosofi,Religionsvitenskap
Dohakosha er en spesiell type to-linjers religiøse vers, utviklet i India innen jainismen og buddhismen. Dohakosha betyr «samlinger av doha».
I knappe, konsentrerte vendinger gir dohaene dels uttrykk for en opplevelse av indre enhet med guddommen, dels uttrykker de en skarp samfunnskritisk holdning. Dohaene kritiserer ytre religiøse former og anklager prestene og munkene for å være hyklerske og materialistiske.Dohaene ble skrevet på apabhramsha, som var det siste stadium i middelindisk. De spilte en viktig rolle for fremveksten av indisk litteratur på folkespråkene. Senere ble det også forfattet dohaer i miljøer som stod hinduismen nær, spesielt de såkalte sant-dikterne, hvorav den viktigste var Kabir. Les mer i Store norske leksikon jainismen – litteratur buddhismen – litteratur